stanford-oval/wikipedia huggingface dataset:
חומר מונע התגיישות
מוצרים בהם נעשה שימוש בחומרי התגיישות

חומרים מונעי התגיישות מוספים בעיקר למוצרים אבקתיים כגון אבקת מרק, אבקת חלב, תערובות מוכנות (כגון אבקות להכנת מאפים ביתיים), סוכר וממתיקים אחרים, וקמח.
חומרים אלה מסיסים במים או באלכוהול ומונעים התגיישות בכך שהם סופחים לחות או שמן החודרים אל המוצר (לדוגמה, סידן צורני). סוג אחר של חומרים מונעי התגיישות יוצר שכבת הגנה הדוחה מים סביב רכיבי המוצר.
חומרים מונעי התגיישות משמשים גם בתעשיית הקוסמטיקה, בחומרי ניקוי ואף במלחי דרכים.
בתעשיית המזון נהוג לסמן תוספי מזון אלה באמצעות מספרי E בתחום שבין 500 - 599.
רשימת חומרי התגיישות

חומרים מונעי התגיישות נפוצים:
E341 חד סידן זרחתי, דו סידן זרחתי, תלת סידן זרחתי
E500 קרבונטים של נתרן
E535 נתרן פרוציאניד - נפוץ במוצרי מלח שולחני, חלב מיובש, קמח, סוכר ומוצרי אבקות לאפיה
E536 אשלגן פרוציאניד - נפוץ במוצרי במלח שולחני
E538 סידן פרוציאניד
E542 סידן זרחתי
E550 נתרן צורני
E551 צורן דו-חמצני
E552 סידן צורני
E553a מגנזיום צורני
E553b טלק
E554 נתרן אלומיניום צורני
E555 אשלגן אלומיניום צורני
E556 סידן אלומיניום צורני
E558 בנטוניט
E559 אלומיניום צורני
E570 חומצה סטארית
ראו גם

הסתיידות
חובי

| --- | --- |

 מדינה:  גאורגיה גאורגיה
 מחוז:  סמגרלו וסוואנתי עילית
 נפה:  נפת חובי
 חבל ארץ:  סמגרלו
 שפה רשמית:  גאורגית 
 גובה:  25 מטרים
 אוכלוסייה:  ‏
  ‑ בעיירה:  3,355 (2023)
 קואורדינטות:  42°19′0″N 41°54′0″E﻿ / ﻿42.31667°N 41.90000°E﻿ / 42.31667; 41.90000
 אזור זמן:  UTC +4
 www.khobi.ge
  מפת מיקום  מפה מפורטת   (למפת גאורגיה מוגדלת) טביליסי כותאיסי בתומי רוסתווי זוגדידי גורי פותי סוחומי חאשורי רוסיה אזרבייג'ן ארמניה טורקיה הים השחור חובי(למפת גאורגיה רגילה) טביליסי כותאיסי בתומי רוסתווי זוגדידי גורי פותי סוחומי חאשורי רוסיה אזרבייג'ן ארמניה טורקיה הים השחור חובי  he tabBackground:;tabBorder:#aaa;defaultTab:0;
 
חוֹבּי (בגאורגית: ხობი) היא עיירה בחבל סמגרלו שבמערב גאורגיה; העיירה מהווה מרכז מנהלתי של נפת חובי שבמחוז סמגרלו וסוואנתי עילית.
חובי ממוקמת במישור קולכתי, על גדת הנהר חובי, בגובה 25 מ' מעל פני הים; העיירה נמצאת במסלול קו הרכבת טביליסי-זוגדידי ויש בה תחנת רכבת. חובי מקושרת לטביליסי גם על ידי הכביש ס-1 (ს-1), שנכנס לעיירה מדרום-מזרח ונמשך ממנה צפונה עד רוסיה (הוא ידוע גם ככביש טביליסי-סנקי-לסלידזה).
בזמן המפקד שנערך בשנת 2014, אוכלוסיית חובי מנתה 4,242 נפש; בעיירה פועלים מפעל לעיבוד תה ובית חרושת לשימורים. חובי היא מקום מושב הבישוף של הדיוקסיה פותי-חובי.
במרחק שני קילומטרים מחובי, בשטחו של הכפר נוג'יחווי, השתמר מנזר נשים, שנבנה במאות ה-14-13.
זכויות להט"ב באיי מרשל

| --- | --- |

איי מרשל
 מעמד בחוק:  חוקי מאז 2005
 טרנסג'נדריות:  אין הכרה בשינוי מגדר
 שירות צבאי:  מדינה ללא צבא
 הגנה מפני אפליה:  הגנה מוחלטת מפני אפליה על רקע נטייה מינית וזהות מגדרית
 זכויות משפחה
 הכרה בזוגיות חד־מינית:  אין הכרה בזוגיות חד-מינית
 אימוץ:  אין הכרה באימוץ על ידי זוגות חד-מיניים
 
 הצבעה על הצהרת האו"ם:  בעד
לסביות, הומוסקסואלים, טרנסג'נדרים וביסקסואלים (להט"ב) באיי מרשל מתמודדים עם אתגרים משפטיים וחברתיים שתושבים הטרוסקסואלים בעלי תחושת התאמה לזהותם המגדרית אינם חווים. פעילות הומוסקסואלית מוגדרת כחוקית בשטחי מדינת האיים מאז 2005, בעוד קיימת הגנה מוחלטת מאפליה על רקע נטייה מינית וזהות מגדרית בכלל התחומים בהם: תעסוקה, מתן סחורות ושירותים, פשעי שנאה, דברי שטנה מאז 2019. עם זאת, מערכות יחסים בין זוגות חד-מיניים אינן מחזיקות באותן הכרות משפטיות שזמינות לזוגות הטרוסקסואלים מהמין השני שכן נישואים חד-מיניים או כל הכרה מוגבלת יותר בזוגיות חד-מינית (איחוד אזרחי, נישואי חוזה, ידועים בציבור) אינם מוכרים בחוק. כמו כן, לא קיימת הכרה משפטית בשינוי מגדר עבור טרנסג'נדרים בעלי דיספוריה מגדרית.
בשנת 2011 הצביעה איי מרשל בעד "ההצהרה המשותפת על הפסקת מעשי אלימות והפרות זכויות אדם הקשורות בהתבססות על נטייה מינית וזהות מגדרית" שגינתה לראשונה אלימות ואפליה נגד להט"ב בעצרת הכללית של האו"ם.
בדירוג שלה לשנת 2017, "The Human Truth Foundation" דירגה את איי מרשל עבור מעמד זכויות להט"ב בשטחה במיקום ה-88. מיקומה היה דומה למדינות נוספות באוקיינוס השקט, בהן: פלאו (86), נאורו (87) ומיקרונזיה (90).
מעמד בחוק

פעילות הומוסקסואלית בין מבוגרים בהסכמה מוגדרת כחוקית באיי מרשל מאז שנת 2005. גיל ההסכמה שווה ל-16 שנים, עבור זוגות הטרוסקסואלים והומוסקסואלים כאחד.
הכרה במערכות יחסים חד-מיניות

איי מרשל אינה מכירה בנישואים חד-מיניים, וגם לא בכל צורה מוגבלת יותר של זוגיות חד-מינית (איחוד אזרחי, נישואי חוזה, מעמד ידועים בציבור).
חוק רישום לידות, מוות ונישואים משנת 1988 אינו אוסר במפורש על הכרה בנישואים חד-מיניים, אולם סעיף 428 (1) מניח שהצדדים הם זוגות הטרוסקסואלים בלבד מהמין השני, "הזכר בעת כריתת הנישואים יהיה לא פחות מבן שמונה עשרה (18) שנים והנקבה תהיה בת לא פחות משש עשרה (16) שנים". נישואים יכולים להתבצע על ידי רשם, שר כנסייה מוסמך או פסיקת שופט מבית המשפט העליון או בית משפט מחוזי, ועליהם להירשם על ידי רשם האטול.
בעוד שהחוקה של איי מרשל (אנ') וקוד ההתנהגות השיפוטית 2008 אוסרים על אפליה מסיבות שונות כולל נטייה מינית בהם מצב ומעמד משפחתי, הכרה בנישואים חד-מיניים אינה מוזכרת. בית המשפט העליון טרם הכריע בנושא.
הגנה מפני אפליה

עד שנת 2019, לא הייתה קיימת הגנה בחוק כלשהו מפני אפליה על רקע נטייה מינית או זהות מגדרית באיי מרשל. למרות היעדר ההגנה המשפטית, לא היו דיווחים ידועים על אפליה שהופנתה נגד אזרחי להט"ב.
קוד ההתנהגות השיפוטית 2008 קובע באומרו כי:
"שופט לא יגלה, במילוי תפקידו השיפוטי, במילים או בהתנהגות, הטיה או דעה קדומה, או יעסוק בהטרדה, לרבות אך לא רק הטיה, דעה קדומה או הטרדה על רקע מגדר, גזע, שפה, דת, דעה פוליטית, מוצא לאומי או חברתי, מקום לידה, מצב משפחתי או מוצא, מוצא אתני, מוגבלות, גיל, נטייה מינית, מצב משפחתי, מִיצב חברתי־כלכלי או השתייכות פוליטית, ולא יתירו בית המשפט צוות, פקידי בית המשפט או אחרים הכפופים להנחיית השופט ולשליטתו לעשות זאת. יתרה מזאת, שופט ידרוש מעורכי דין בהליכים בפני בית המשפט להימנע מגילוי משוא פנים או דעות קדומות, או עיסוק בהטרדה, על סמך תכונות לרבות אך לא רק מגדר, גזע, שפה, דת, דעה פוליטית או אחרת, לאומית או חברתית, מוצא, מקום לידה, מצב משפחתי או מוצא, מוצא אתני, מוגבלות, גיל, נטייה מינית, מצב משפחתי, מיצב חברתי־כלכלי, או השתייכות פוליטית, נגד מפלגות, עדים, עורכי דין או אחרים".
בשנת 2016 קיבלה איי מרשל המלצות מגרמניה וישראל לאסור אפליה על רקע נטייה מינית וזהות מגדרית בחוק. 

ב-2019 נחקק חוק השוויון בין המינים 2019 שהחל לאסור על אפליה, בין אם ישירה ובין אם עקיפה על רקע נטייה מינית וזהות מגדרית בין היתר בכלל התחומים. החוק מחייב את ממשלת איי מרשל לאמץ אמצעים לביטול "סטריאוטיפים, דעות קדומות ופרקטיקות מזיקות" על בסיס נטייה מינית וזהות מגדרית ו-"להקים תוכנית להתמודדות עם סוגיות רגישות במערכת המשפט ואכיפת החוק בקרב פקידי ציבור בנושאים אחרים". החוק קובע באומרו כי האיסור חל:
"במיוחד במישור הפוליטי, המשפטי, הכלכלי, התעסוקתי, החברתי והביתי על רקע מגדר, גיל, מוצא אתני, מוגבלות, מצב משפחתי, HIV או מצב בריאותי, מעמד מהגר, דת, נטייה מינית או זהות מגדרית".
זהות מגדרית

לא קיימת הכרה משפטית בשינוי מגדר במסמכי זהות רשמיים בקרב טרנסג'נדרים באיי מרשל. עם זאת, איי מרשל ידועה כביתה של קהילת מגדר שלישי מסורתית-תרבותית המכונה במרשלית במונח "קאקו'ה" (באנגלית: Kakōļ). המונח מתייחס לגברים הנוטלים על עצמם תפקידי נשים אבל בניגוד לרבים מעמיתיהם הנכללים גם כן כקבוצת מגדר שלישי באוקיאניה, כגון הפאפאפין בסמואה או הפקאלייטי (אנ') בטונגה, הקאקו'ה בדרך כלל לא מתלבשים או מזדהים כנשים. במקום זאת, רוב הקאקו'ים מעדיפים לחשוף את זהותם על ידי לבישת פריט אחד של לבוש נשי. הם נחשבים כ-"שילוב החוזקות של שני המינים" ובכך ממלאים תפקיד חשוב ב-"איזון עולמם של גברים ונשים" בעודם נוטים לקיים יחסים רומנטיים עם גברים הטרוסקסואלים טיפוסיים המוגדרים כ-"גבריים".
תנאי מחיה

באיי מרשל ישנה סצנת להט"ב קטנה מאוד. נכון לשנת 2019, לא קיימים ארגונים למען זכויות להט"ב מוכרים, בעוד דיונים סביב הנושא נוטים להיות "מחוץ לרדאר".
טבלת סיכום

| --- | --- |
פעילות הומוסקסואלית חוקית:  (מאז 2005)
גיל הסכמה שווה לזוגות הטרוסקסואלים:  (מאז 2005)
חוקים נגד אפליה בתעסוקה:  (מאז 2019)
חוקים נגד אפליה במתן סחורות ושירותים:  (מאז 2019)
חוקים נגד אפליה בכל התחומים האחרים (כולל אפליה עקיפה, דברי שטנה):  (מאז 2019)
נישואים חד-מיניים: 
הכרה בזוגיות חד-מינית (איחוד אזרחי, נישואי חוזה, ידועים בציבור): 
אימוץ משותף על ידי זוגות חד-מיניים: 
אימוץ ילד חורג בקרב זוגות חד-מיניים: 
גישה להפריה חוץ-גופית בקרב זוגות לסביות: 
הכרה משפטית בשינוי מגדר: 
לסביות, הומוסקסואלים, טרנסג'נדרים וביסקסואלים מוצהרים רשאים לשרת בצבא: מדינה ללא צבא
איסור על ביצוע טיפול המרה בחוק: 
פונדקאות מסחרית לזוגות גברים הומוסקסואלים: 
גברים המקיימים יחסי מין עם גברים רשאים לתרום דם:
ראו גם

זכויות להט"ב
זכויות להט"ב באוקיאניה
הערות שוליים

↑  Gender Equality Act ,2019, rmiparliament
↑  Over 80 Nations Support Statement at Human Rights Council on LGBT Rights, U.S. Mission to International Organizations in Geneva, ‏22 במרץ 2011 (באנגלית)
↑  Vexen Crabtree, LGBT Rights Across the World: Which are the Best and Worst Countries?, www.humantruth.info (באנגלית)
↑  Wayback Machine, web.archive.org, ‏2013-07-17
↑  Births, Deaths and Marriages Registration Act 1988, rmiparliament
↑  Constitution of the Republic of the Marshall Islands, www.paclii.org
↑  Recent Supreme Court Decisions, Republic of the Marshall Islands Judiciary (באנגלית אמריקאית)
↑  Code of Judicial Conduct 2008, www.paclii.org
1 2  About the Author Raymond Roca Raymond Roca is a Sydney-based lawyer, a director of Kaleidoscope Australia Human Rights Foundation, A. Non-Profit Organisation That Seeks to Promote, protect the rights of LGBTI people in the Asia-Pacific region Details: kaleidoscopeaustralia.com, Micronesia: A diverse region with diverse LGBTI laws, Star Observer, ‏2015-12-13 (באנגלית אמריקאית)
↑  MARSHALL ISLANDS 2015 Human Rights Report, 2009-2017.state.gov
חובילס

חוּבִילֶס (בספרדית: Juviles) הוא כפר ורשות מקומית (ספ') במרכז הקומרקה (אנ') אלפוחרה גרנדינה (Alpujarra Granadina) במחוז גרנדה (אנ'), בקהילה האוטונומית של אנדלוסיה שבדרום ספרד. העיירה נמצאת במרחק 114 קילומטרים מבירת המחוז, גרנדה, בתחום השיפוט של אורחיבה (Órgiva).
הכפר הוא חלק מהאזור ההיסטורי של אלפוחרה, ונמצא בתוך הפארק הלאומי סיירה נבדה. בשנת 2013 התגוררו בו כ-135 תושבים. הכפר הוא השני בקוטנו בלאס אלפוחרה. מקור הפרנסה העיקרי של התושבים הוא מתיירות כפרית.
במהלך הכיבוש-מחדש הנוצרי של גרנדה (1492), הורה פרננדו השני, מלך אראגון להרוס את הכפר מחשש שישמש מחסה למורדים. הכפר יושב מחדש, ובמאה ה-16 מילא תפקיד מרכזי במהלך מרד המוריסקים. לאחר דיכוי המרד, גורשה אוכלוסיית הכפר המוריסקית, והוא יושב בתושבים נוצרים.
בחובילס מתרחש חלק מרכזי מעלילת ספרו של אילדפונסו פלקונס, הרומן ההיסטורי "היד של פאטימה", העוסק במרד המוריסקים (תחילת העלילה היא בכפר אוחיחר נמצא בקרבת מקום). כהוקרה, נקרא בשנת 2010 רחוב בכפר על שמו.
הערות שוליים

↑  מחבר "היד של פאטימה" השתתף בטקס קריאת רחוב על שמו, באתר העיתון הספרדי "אידיאל". (בספרדית).
| --- | --- |
בקרת זהויות :  VIAF: 911144783074786550434   WorldCat (עם VIAF): 911144783074786550434
זאק קופלין

| --- | --- |
אין תמונה חופשית
 לידה:  20 ביולי 1993 (בן 31) באטון רוז', ארצות הברית 
 שם לידה:  Zachary Sawyer Kopplin 
 מדינה:  ארצות הברית 
 השכלה:  אוניברסיטת רייס  Baton Rouge Magnet High School 
 
זאקארי "זאק" סויר קופלין (באנגלית: Zachary "Zack" Sawyer Kopplin; נולד ב-20 ביולי 1993) הוא פעיל חברתי אמריקאי, עיתונאי ואיש טלוויזיה מלואיזיאנה. קופלין ערך קמפיין להוצאת בריאתנות מלימודי מדע בבתי ספר ציבוריים והיה מעורב בהפרדה בין הכנסייה והמדינה. הוא התנגד לשוברי בית ספר ("ואוצ'רים") מכיוון שהם מספקים כסף ציבורי לבתי ספר שעשויים ללמד בריאתנות. כתלמיד תיכון, ארגן חתימתם של שבעים ושמונה מדענים זוכי פרס נובל על מסמך נגד חוק חינוך מדעי בלואיזיאנה שכלל לימודי בריאתנות. הוא עוסק גם במדיניות מימון מדע ובמדיניות קביעת תוכני לימודים וספרי לימוד. הקמפיין השני שלו קרא לקפיצת מדרגה במחקר ובחינוך, וקרא לברק אובמה להשקיע טריליון דולר במחקר ובחינוך.
קופלין התראיין ב"זמן אמיתי עם ביל מאהר" של HBO, שם ציין ביל מאהר כי קופלין היה האורח הצעיר ביותר שהופיע אי פעם בתוכניתו. MSN.com כינה את קופלין את הדוגי האוזר של הפעילים הפוליטיים. קופלין הוצג בכלי תקשורת בין-לאומיים רבים, בהם "ווג", "Mashable", "הניו יורק טיימס", "וושינגטון פוסט", "io9", "סלייט", "הפינגטון פוסט", "Moyers and Company",‏ "MSNBC",‏ "NPR" ו"הרדיו הציבורי הבין-לאומי" (אנ').
חיים אישיים

קופלין נולד בבאטון רוז', לואיזיאנה. הוריו הם אנדראה ואנדי קופלין, סגן ראש העיר וקצין המינהל הראשי של ניו אורלינס. אנדי קופלין היה ראש המטה של המושלים מרפי ג'יי פוסטר, ג'וניור וקתלין בלאנקו והקים את רשות השיקום בלואיזיאנה תחת פיקוחה של בלאנקו.
זאק קופלין סיים את לימודיו בבית הספר התיכון מגנט (Magnet) בבאטון רוז' בשנת 2011 ובאוניברסיטת רייס ביוסטון, טקסס בשנת 2015.
אקטיביזם בחינוך > חוק החינוך המדעי בלואיזיאנה

בשנתו האחרונה כתלמיד בבית הספר התיכון מגנט בבאטון רוז' פתח קופלין בקמפיין לביטול חוק החינוך המדעי בלואיזיאנה, שתואר על ידי קהילת המדע הבין-לאומית כחוק בריאתנות. קופלין ניהל את הקמפיין שלו דרך אתר RepealCreationism שאותו יצר.
קופלין הצטרף לסנאטור מדינת לואיזיאנה קארן קרטר פיטרסון, דמוקרטית מניו אורלינס ויו"ר המפלגה הדמוקרטית של לואיזיאנה, שנתנה חסות לשני ניסיונות לבטל את חוק החינוך המדעי בלואיזיאנה. פיטרסון נשבעה להמשיך לתת חסות להצעות חוק מתחרות, "עד שננצח את החוק הזה."
בעזרתו של הכימאי חתן פרס נובל, הארי קרוטו, אסף קופלין את תמיכתם של 78 מדענים זוכי פרס נובל, שתמכו במאמץ הביטול. הביטול נתמך גם על ידי מדענים בולטים רבים אחרים כולל קן מילר.
קופלין השיג את תמיכתם של ארגוני מדע גדולים בביטול, כולל האגודה האמריקאית לקידום המדע, ארגון המדע הגדול בעולם שבו למעלה מ-10 מיליון חברים. הוא השיג תמיכה מפרויקט מכתב הכמורה (Clergy Letter Project) (אנ') ומועצת העיר ניו אורלינס.
אקטיביזם בחינוך > ספרי לימוד מדע

קופלין מילא תפקיד מרכזי בשכנוע מועצת החינוך היסודי והתיכוני בלואיזיאנה לאמץ ספרי לימוד חדשים למדעי החיים. לאחר אימוץ ספרי הלימוד החדשים פרסם כתב העת "Baton Rouge Advocate" מאמר מערכת שכינה את תלמיד התיכון "משמיד הענקים החדש במדיניות החינוך הממלכתית."
קופלין עמד בראש מסע למניעת ניסיונות מחוקקי לואיזיאנה להפוך את החלטת הדירקטוריון.
אקטיביזם בחינוך > שוברי בית ספר

קופלין מילא תפקיד בדיון בנושא רפורמת החינוך באמריקה. הוא זיהה וחשף מספר בתי ספר בתוכנית שוברי הלימודים של לואיזיאנה שהשתמשו בתוכניות לימוד בריאתניות או שהורו בריאתנות. קופלין עבד עם תוכנית הטלוויזיה Melissa Harris-Perry Show של MSNBC כדי לחשוף למעלה מ-300 בתי ספר שהשתמשו בשוברים ובמקביל לימדו בריאתנות, וזאת בהיקף ארצי בלואיזיאנה.
אקטיביזם בחינוך > הקפיצה הגדולה השנייה קדימה

בשנת 2013 השיק קופלין יחד עם עיתונאי חוקר בלואיזיאנה, למאר ווייט, את "הקפיצה הגדולה השנייה קדימה למען האנושות", ועדת פעולה פוליטית הדוגלת במימון בסך טריליון דולר, שיועבר למחקר ופיתוח מדעי ולסיום חקיקה של מכחישי מדע ואבולוציה. קופלין כתב מכתב פתוח לנשיא ארצות הברית ברק אובמה וביקש ממנו לתמוך בקמפיין.
קופלין התווכח עם חבר מערכת "וול סטריט ג'ורנל", סטיבן מור, על ההחזר על ההשקעה במימון מדע בתוכנית זמן אמיתי עם ביל מאהר של HBO.[דרוש מקור] קופלין ציין כי מור אינו מדען, כאשר מור חקר את מענקי הקרן הלאומית למדע. הקליפ הפך לוויראלי על ידי Upworthy.
אקטיביזם בחינוך > מישל בקמן

על פי האפינגטון פוסט, קופלין איתגר את מישל בקמן לעמוד מאחורי הצהרות בריאתניות שהשמיעה על מדענים זוכי פרסי נובל. קופלין ביסס את קריאת התגר שלו על מדענים זוכי פרסי נובל שתמכו בקמפיין האנטי-בריאתני. פועלו בנושא זכה לסיקור תקשורתי של העיתון Gambit של ניו אורלינס בזמן שבקמן שהתה בניו אורלינס.
פרסים והוקרה

קופלין זכה בפרס "חברו של דרווין" לשנת 2012 מטעם המרכז הלאומי לחינוך מדעי עם ג'ודי סקוטצ'מור וזכה ב"פרס התיקון הראשון של יו הפנר לחינוך" לשנת 2012. הוא האדם השני שזוכה בשני הפרסים. ה-"Gambit Weekly" של ניו אורליאן כינה אותו "יוצר החדשות ה-38 בגודלו בניו אורלינס בשנת 2011". Houston Chronicle כינה את קופלין אחד האנשים המרתקים החיים ביוסטון. בשנת 2014 קיבל קופלין את פרס השירות הציבורי של האגודה האמריקאית לביוכימיה וביולוגיה מולקולרית, ואת פרס האומץ והצדק של LSU Manship School of Journalism. קופלין נתן השראה ליצירת קומיקס של "דנסברי" על החוק האנטי-מדעי של לואיזיאנה. קופלין נבחר ל"מחפש האמת" של השבוע בדצמבר 2012 על ידי אתר Truthdig, אתר פרוגרסיבי. קופלין הוא "חייל רגלי" של מליסה האריס-פרי (Melissa Harris-Perry) (אנ'), כפי שפורסם בתוכניתה.
ראו גם

הוראת המדעים
הערות שוליים

↑  "Graduates And Valedictorians - Baton Rouge Magnet High School". The Advocate (Louisiana). 4 ביוני 2011. נבדק ב-2013-04-17. {{cite news}}:  (עזרה)
↑  "Zack Kopplin - Info". Facebook. 2011-04-21. נבדק ב-2013-04-17.
↑  Real Time with Bill Maher: Episode 277, HBO, April 5, 2013
↑  "Rice student tackles church/state issues". News.rice.edu. 2012-08-22. נבדק ב-2013-04-17.
↑  "Book of Memories". Vincentfuneralhome.com. נבדק ב-2013-04-17.
↑  "News Release - "AAAS Writes Louisiana's Speaker of the House, Reiterating Opposition to Anti-Science Education Efforts"". AAAS. 2008-06-20. נבדק ב-2012-08-04.(הקישור אינו פעיל)
↑  "Repeal Creationism". Repeal Creationism. נבדק ב-2012-08-04.
↑  "Repeal of LSEA Gains Steam". Karen Carter Peterson. 2012-04-20. נבדק ב-2012-08-04.(הקישור אינו פעיל)
↑  "Summer Interview Series (Part One): Zack Kopplin « CenLamar". Cenlamar.com. 2011-07-11. נבדק ב-2012-08-04.
1 2  "Endorsements and Letters | Repealing the Louisiana Science Education Act". Repealcreationism.com. נבדק ב-2012-08-04.
↑  Evolution vs. Creation, The Gambit, March 08, 2011
↑  Creationism and revisionist history threaten to invade our classrooms, The Guardian, Zack Kopplin, May 20, 2013
↑  Deanna Pan (2012-08-07). "14 Wacky "Facts" Kids Will Learn in Louisiana's Voucher Schools". Mother Jones. נבדק ב-2013-04-17.
↑  Kopplin, Zack (16 בינואר 2013). "Creationism spreading in schools, thanks to vouchers". MSNBC. {{cite news}}:  (עזרה)
↑  Dvorsky, George (15 בינואר 2013). "How 19-year-old activist Zack Kopplin is making life hell for Louisiana's creationists". io9. אורכב מ-המקור ב-19 בינואר 2013. נבדק ב-22 בינואר 2013. {{cite news}}:  (עזרה)
↑  Kopplin, Zack (28 בינואר 2013). "President Obama, Please Call for a Second Giant Leap for Mankind". Huffington Post. {{cite news}}:  (עזרה)
↑  Mordecai, Adam. "College Kid Forced To Remind Know-It-All Economist That He's Actually Not A Scientist". Upworthy.
↑  Plait, Phil (10 באפריל 2013). "Wall Street Journal Editorial Board Member Gets Schooled on Science Funding". Slate. {{cite news}}:  (עזרה)
↑  "Michael Zimmerman, Ph.D.: Michele Bachmann's Stance on Evolution Demolished by High School Student". Huffingtonpost.com. נבדק ב-2012-08-04.
↑  Allman, Kevin (June 17, 2011). "Michele Bachmann on intelligent design". Gambit Weekly.
↑  "Master Educator, Young Activist, Honored By". NCSE. 2012-03-05. נבדק ב-2012-08-04.
↑  "First Amendment award for Kopplin". NCSE. נבדק ב-2012-08-04.
↑  Woodward, Alex. "The 50 New Orleans Newsmakers of 2011 | News | Gambit New Orleans News and Entertainment". Bestofneworleans.com. נבדק ב-2012-08-04.
↑  "Doonesbury Comic Strip, July 10, 2011 on". Gocomics.com. נבדק ב-2012-08-04.
↑  "Say What? Archive". Slate.com. נבדק ב-2013-04-17.
↑  Kelly, Alex. "Truthdigger of the Week: Zack Kopplin". truthdig.com. נבדק ב-2012-12-23.
↑  Harris-Perry, Melissa (2012-07-07). "Melissa Harris Perry on MSNBC". Facebook.com. נבדק ב-2012-12-31.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "זאק קופלין".
חוקת מצרים (2014)

החוקה של הרפובליקה הערבית של מצרים 2014 (בערבית: دستور مصر 2014) היא החוקה המצרית העדכנית אשר נכנסה לתוקפה ב-18 בינואר 2014 בעקבות משאל העם במצרים בשנת 2014 (אנ') בנושא חוקי היסוד. באפריל 2019 נערך משאל עם נוסף, על ביצוע מספר תיקונים בחוקה.
לאחר הדחת נשיא מצרים מוחמד מורסי בשנת 2013 הודיע צבא מצרים על הכנות ולוח זמנים לניסוח של חוקה חדשה למצרים, שתחליף את חוקת 2012 (אנ') שהוביל הנשיא המודח מורסי. בעקבות המהלך הוקמו שתי ועדות שדנו בניסוח החוקה החדשה והגישו אותה להצבעה במסגרת משאל העם.
עיקרי החוקה

החוקה שאומצה בשנת 2014, כמו החוקה שנוסחה תחת מורסי בשנת 2012, מבוססת על החוקה המצרית של 1971 (אנ'), שהייתה תקפה עד 2011. החוקה מאשרת מבנה של נשיא ופרלמנט, שבין עיקרי פעילותם:
הנשיא נבחר לתקופת כהונה של ארבע שנים ויכול לשמש כנשיא לתקופה של שתי קדנציות.
הפרלמנט רשאי להדיח את הנשיא או לא לאשר את מינויו.
הזכות לשוויון בין המינים היא בלי ניתנת לערעור ואין להפלות על רקע מיני ובכל מקום יהיה ייצוג לשני המינים.
האסלאם נותרה דת המדינה, אך נקבע חופש מוחלט של אמונה דתית וחל איסור להפלות מיעוטים דתיים.
לצבא תהיה הסמכות והיכולת למנות את שר הביטחון ל-8 השנים הבאות.
על פי החוקה, מפלגות פוליטיות אינן יכולות להתבסס על "דת, גזע, מין או גאוגרפיה"
עיקרי החוקה > תיקונים ותוספות בעקבות משאל העם ה-2019

ב-16 באפריל 2019, אישר הפרלמנט שינויים בחוקה כאשר רק 22 חברי פרלמנט הצביעו נגד השינויים, ואחד נמנע.  השינויים נדרשו להעלות למשאל עם תוך 30 יום וב-19 עד 22 באפריל 2019 נערך משאל העם בו אושרר התיקון לחוקה ברוב של 88 אחוזים אך כאשר אחוז ההצבעה הכללי היה נמוך ועמד על 44 אחוזים.
עיקרי החוקה > תיקונים ותוספות בעקבות משאל העם ה-2019 > סעיפים

סעיף 140 תוקן כדי להאריך את כהונתו של הנשיא מתקופה של 4 שנים לתקופה של 6 שנים.
סעיף 241 שונה ובוטלה הגבלת הקדנציות של הנשיא על מנת להאריך את כהונתו הנוכחית של א-סיסי ולאפשר לו לעמוד לכהונה נוספת בתפקיד.
שינויים נוספים מחזקים את כוחו של הנשיא ומחזירים את יכולתו של למנות אדם לתפקיד סגן הנשיא (תפקיד שבוטל בשנת 2012). בנוסף מתחזקות סמכויות הנשיא על מערכת המשפט,  עם שינויים בסעיפים 185, 189 ו-193 אשר הופכים את הנשיא לראש המועצה העליונה אשר אחראית בין היתר על רשויות המשפט במדינה אשר ימנו את התובע הכללי ואת שופטי בית המשפט החוקתי העליון. בנוסף תנתן לנשיא הסמכות למנות ישירות את ראש בית המשפט החוקתי העליון.
שני תיקונים מתייחסים לתפקיד הצבא בממשל, תוך שינוי מוצע לסעיף 200 אשר קובע כי על הצבא "לשמור על החוקה והדמוקרטיה, לשמור על עמודי התווך הבסיסיים של המדינה ועל אופייה האזרחי, ולשמור על רווחי המדינה ועל זכות הפרט והחופש".
תיקון לסעיף 234 נותן לצבא מצרים את זכות הבחירה למינוי שר ההגנה.
תיקונים נוספים הופכים את הפרלמנט לגוף דו-מושבי, כאשר הבית העליון אשר בוטל בשנת 2014 הופך לסנאט, שיורכב מ -120 חברים נבחרים ו-60 שימונו על ידי הנשיא. שינויים בסעיף 102 מצמצמים את מספר חברי הבית התחתון מ-596 ל-450, כאשר לפחות 112 מושבים משוריינים לנשים.
ראו גם

פוליטיקה של מצרים
ההפיכה במצרים (2013)
חוקת מצרים (1923)
הערות שוליים

↑  Egypt constitution approved by 98.1 percent, אל-ג'זירה, 24 בינואר 2014
↑  Official vote result: 98.1% approves Egypt's post-June 30 constitution, אל-אהראם, 18 בינואר 2014
↑  Egypt's timetable for transition to elections, יאהו (AP), יולי 2013
↑  Amended draft of Egyptian constitution passed to president, אסוואת מסרייה, 21 באוגוסט 2013
↑  Mansour receives amended constitution, דיילי ניוז, 3 בדצמבר 2013
↑  What's in Egypt's proposed new constitution?, אל-ג'זירה, 14 בינואר 2014 (גרסת ארכיון בארכיון האינטרנט)
↑  Egypt referendum: '98% back new constitution' באתר ה-BBC
ערך זה הוא קצרמרבנושא מצרים ובנושא חוק ומשפט. אתם מוזמנים לתרום לוויקיפדיה ו.
חוקת ירדן

החוקה של הממלכה הירדנית ההאשמית היא החוקה של ממלכת ירדן. החוקה אומצה ב־11 בינואר 1952 ותוקנה פעמים רבות. חוקת ירדן מגדירה את השלטון כמלוכני עם מערכת ייצוג פרלמנטרית (מונרכיה חוקתית). היא קובעת את רשויות המדינה המופרדות (ביצועית, חקיקתית ושיפוטית), את זכויות וחובות האזרחים, עניינים כספיים ותקנות חוקתיות אחרות.
רקע

חוקה כתובה ראשונה הוכרזה באפריל 1928, באמירות עבר הירדן תחת המנדט הבריטי.
לאחר שירדן קיבלה עצמאות מלאה במאי 1946, בעקבות ביטול המנדט הבריטי, גובשה חוקה חדשה, שפורסמה ברשומות ב־1 בפברואר 1947, ואומצה על ידי המועצה המחוקקת ב־28 בנובמבר 1947.
כמה שנים לאחר מכן, החוקה תוקנה על ידי המלך טלאל ואושרה ב־1 בינואר 1952.
חוקת ירדן נחשבת בדרך כלל כליברלית, אם כי ביקורת עלולה להתעורר ביחס לסמכויות הרבות המוקנות למלוכה.
החוקה

חוקת ירדן, שנתקבלה ביום 1 בינואר 1952, קובעת כי "הממלכה הירדנית ההאשמית היא מדינה ערבית, עצמאית, וריבונית. מלכותה לא תתחלק ולא ייגרע ממנה מאומה. העם הירדני הוא חלק מהאומה הערבית, והמשטר בה הוא ייצוגי, מלוכני ועובר בירושה״. האסלם היא דת המדינה, והשפה הערבית היא השפה הרשמית בה.
על פי החוקה הגוף המחוקק מורכב משני בתים: הבית התחתון ("בית הנציגים") ש-150 נציגיו נבחרים בבחירות דמוקרטיות והבית העליון ("סנאט") ש-75 נציגיו מתמנים על ידי המלך. ויחד הם מהווים את האספה הלאומית. המלך הוא ראש המדינה וראש הרשות השלטונית וחסין מכל חבות ואחריות; המפקד העליון של הצבא; מורה על עריכת בחירות לבית התחתון ויכול לפזרו; ממנה את חברי הבית העליון ויכול לפטרם ולפזרו; ממנה את הממשלה; מאשרר חוקים ואמנות; ממנה את השופטים בצו מלכותי (בבתי המשפט האזרחיים והדתיים); ממנה את המושלים האזוריים; מכריז מלחמה וחותם על הסכמי שלום.
יש מספר מגבלות בהפעלת סמכויותיו אך יכולתו למנות ולפזר את כל מוסדות השלטון וזכויות הווטו שלו הופכות אותו לשליט עליון לכל דבר.
לקריאה נוספת

שמעון שטרית, זכויות האזרח במשפט הירדני, משפט חוקתי משפט משווה, כרך א', 5 בינואר 2018